
 PREȘEDINTE DE ȘEDINȚĂ,                                                                         ANEXĂ 
                                                                                                                    
Consilier,  ....................................                                                       la Hotărârea nr...../................

REGULAMENT
DE ADOPTARE ȘI APLICARE A TAXELOR SPECIALE

	CAP.1. Scopul adoptării prezentului regulament

Art.1. În baza art.484 din Legea nr.227/2015 privind Codul fiscal, cu modificările și completările ulterioare, pentru funcționarea unor servicii publice locale, create în interesul persoanelor fizice și juridice, consiliul local poate adopta taxe speciale.
Art.2.Prezentul regulament stabilește cadrul juridic unitar privind etapele și modalitatea ce trebuie îndeplinită în procedura de instituire și încasare a taxelor speciale.

CAP.2. Domeniile de activitate în care se adoptă taxe speciale

Art.3.Domeniile de activitate în care Consiliul local poate adopta taxe speciale sunt:
· Domeniul fiscal: pentru toate serviciile prestate contribuabililor în domeniul impozitelor și taxelor locale, precum și a altor venituri ale bugetului local;
· Administrarea domeniului public și privat al comunei;
· Încheierea contractelor civile,
· Asigurarea serviciilor publice- apa, canal, gospodărirea localității, salubrizare;
· Cultură, sport, agrement;
· Urbanism;
· Autorizații pentru a desfășura o activitate economică, folosirea temporară a domeniului public și/sau privat al comunei;
· Registrul agricol;
· Copiere și comunicare de documente aflate în arhiva comunei;
· Alte servicii publice de interes local, stabilite prin lege.

CAP.3.Condiții de adoptare a taxelor speciale

Art.4.Taxele speciale se vor adopta numai în interesul persoanelor fizice și juridice care se folosesc de serviciile publice locale pentru care s-au instituit taxele speciale respective.
Art.5. Cuantumul taxelor speciale se stabilește anual, iar veniturile obținute din acestea se utilizează integral pentru acoperirea cheltuielilor efectuate pentru înființarea serviciilor publice locale, precum și pentru finanțarea cheltuielilor de întreținere și funcționare ale acestor servicii.
Art.6.Taxele speciale  vor intra în vigoare numai după ce hotărârile Consiliului local, prin care au fost aprobate, vor fi aduse la cunoștința publică.
Art.7. Sumele încasate din taxele speciale rămase neutilizate la finele anului se reportează în anul următor cu aceeași destinație, odată cu încheierea exercițiului bugetar.
Art.8.Modulde îndeplinire, stabilire, încasare, declarare, destinația taxelor speciale, scutiri, sancțiuni și contravenții, se stabilesc prin hotărârea Consiliului local, odată cu instituirea acestor taxe speciale.
Art.9.Pentru neachitarea la scadență a contravalorii serviciilor prestate, se vor percepe majorări de întârziere, conform prevederilor legale în vigoare.


CAP.4. Modalități de consultare și obținere a acordului persoanelor fizice și juridice-beneficiare a serviciilor pentru care se instituie taxe speciale

Art.10. Taxele speciale sunt aduse la cunoștința publicului cu 30 de zile înainte de supunerea spre analiză, avizare și aprobare de către Consiliul local prin publicarea unui anunț referitor la această acțiune și afișarea la sediul propriu, ăntr-un spațiu accesibil publicului și prin publicarea pe pagina de internet www.primariatirgusor.ro.
Art.11. Termenul limită de primire a propunerilor, sugestiilor, opiniilor va fi de 10 zile de la aducerea la cunoștință publică a anunțului referitor la elaborarea proiectului de hotărâre.
Art.12.Autoritatea publică va supune  dezbaterii publice proiectul de act normativ prin care se propune instituirea de taxe speciale, dacă acest lucru se solicită în mod expres de către persoanele fizice și jurudice, în termen de cel mult 10 zile de la data solicitării acestui lucru.
Art.13. În caz că nu se primesc opinii, sugestii, propuneri, acestea vor fi supuse dezbaterii în forma propusă de inițiator.

CAP.5. Aprobarea de către Consiliul local a hotărârilor prin care se instituie taxe speciale
Art.14. Proiectul de hotărâre prin care se instituie taxe speciale va fi supus dezbaterii Consiliului local al comunei Târgușor cu respectarea procedurii prevăzute de Regulamentul de Organizare și funcționare al acestuia.
Art.15.Hotărârile prin care se instituie taxe speciale se adoptă prin votul majorității consilierilor în funcție și vor fi aduse la cunoștința opiniei publice.
Art.16.Împotriva acestor hotărâri, persoanele interesate pot face contestație în termen de 15 zile de la aducerea lor la cunoștința publică.

CAP.6. Actualizarea de către Consiliul local a taxelor speciale

Art.17. Taxele speciale deja instituite și aprobate se indexează anual, ținând cont de rata inflației comunicată pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației.
Art.18. O taxă specială odată instituită rămâne în vigoare până la desființarea serviciului public pentru care a fost aprobată.
Art.19.Anularea unei taxe speciale se poate face printr-o hotărâre a consiliului local.
Art.20.Decizia de anulare a unei taxe speciale se motivează și este obligatorie indicarea unei alte surse de finanțare.

Cap.7. Dispoziții finale

Art.21. Prevederile prezentului Regulament se completează cu dispozițiile legale în vigoare.

